༥སློབ་འབྲིང་མཐའ་རྒྱུགས་ཀྱི་ལོ་དེར་ཞར་ཏོའི་བུ་ངའི་རྫོང་ཡོངས་ནས་རྒྱུགས་འབྲས་ཨང་དང་པོ་བླངས་པའི་འཕྲིན་བཟང་གིས་གནས་སྐབས་སུ་ཕ་མ་གཉིས་དགའ་སྤྲོས་འགྲང་དུ་བཅུགསྡེ་བ་གཞུང་ནས་ངེད་ཚང་ལ་སློབ་གྲྭ་འགྲིམ་པའི་འགྲོ་གྲོན་ཆ་ཚང་གི་མཐུན་རྐྱེན་གནངས།ང་སློབ་གྲྭར་བསྐྱོད་པའི་ཉིན་མོ་དེར་ཨ་ཕ་ནི་མི་ཚེའི་ནང་གི་ཆེས་ཐོག་མར་རི་སྡེ་དེ་ནས་ཕྱི་རུ་ཐོན་པ་རེད།རླངས་འཁོར་དུ་ཞུགས་སྐབས་ངའི་མིག་ཆུའི་ཕྲེང་ཐག་ཆད་སོང་།ཨ་ཕས་ལག་པ་ཡ་གཅིག་འཁར་བ་ལ་འཁྲེན་ཞིང་།ལག་པ་ཡ་གཅིག་གིས་ང་ཡི་མིག་ཆུ་འབྱིད་ཞོར་དུཨ་ཕའི་ལོ་ལོ།གྲོང་ཁྱེར་དུ་སོང་ནས་སློབ་སྦྱོང་ཡག་པོ་བྱོས།རྗེས་སུ་ལས་བྱེད་པར་འགྱུར་རྗེས་མནའ་མ་ལོངས།ཁྱོད་ཀྱི་ཕ་མའི་སྐོར་ནས་སྐད་ཆ་འདྲི་མཁན་བྱུང་ན་རང་ཉིད་དྭ་ཕྲུག་ཅིག་ཡིན།ཕ་མ་མེད་ཅེས་ཤོད་མ་གཏོགས་གཞན་གྱིས་མཐོང་ཆུང་བྱེད་ངེས་ལ་ལྷག་པར་དུ་ཟླ་མོ་ཞིག་ཀྱང་མི་རྙེད།ཁྱོད་ཀྱིས་སྐྱ་ཡ་ཞིག་མ་རྙེད་ན་ངས་ཡབ་མེས་རྣམས་ཀྱི་ཞལ་ངོ་ཅི་ལྟར་མཇལ།ཟེར།